لەیزەر دیسک

لەیزەر دیسک یان دیسکی لەیزەری () لەیزەر پەپک فۆرماتێکی ڤیدیۆیی ماڵەوەیە و یەکەم میدیای ھەڵگرتنی پەپکی بینایی بازرگانی یە، بۆ یەکەم جار بە ناوی DiscoVision فرۆشرا و لە ساڵی ١٩٧٨ خراوەتە بازاڕەوە. تیرەکەی ٣٠سانتیمەتر (١٢ئینج)ە. بە پێچەوانەی زۆربەی ستانداردەکانی پەپکی بینایی، لەیزەر دیسک دیجیتاڵی نییە، لە بڕی ئەوە پێویستی بە بەکارھێنانی سیگناڵی ڤیدیۆیی ئەنالۆگ ھەیە.

ھەرچەندە لەیزەر دیسک توانای پەخشکردن و پێشکەشکردنی ڤیدیۆ و دەنگی کوالێتی بەرزتری ھەبوو لە ڕکابەرەکانی، وەک ڤی ئێچ ئێس و بێتاماکس، بەڵام لەیزەر دیسک نەیتوانی بەکارھێنانی بەربڵاو لە ئەمریکاکان بەدەست بھێنێت. ئەمەش بەشێوەیەکی بەرچاو بەھۆی تێچووی زۆری خوێنەرەکان (پلەیەر) و بێتوانایی لەیزەردیسک بوو لە تۆمارکردنی زنجیرە تەلەڤیزیۆنییەکان. لە کۆتاییدا و لەساڵانی نەوەدەکان بە شێوەیەکی کەم بەناوبانگ بوو.

لە بەرامبەر ئەمەدا، فۆرماتەکە زۆر زیاتر بەناوبانگ بوو لە ژاپۆن و لە ناوچە دەوڵەمەندەکانی باشووری ڕۆژھەڵاتی کیشوەری ئاسیا، وەک ھۆنگ کۆنگ، سەنگافوورە و مالیزیا، میدیای ڤیدیۆیی باو بوو لە ھۆنگ کۆنگ لە ماوەی ساڵانی نەوەدەکاندا. کوالێتی بەرزی ڤیدیۆ و دەنگی وای کرد کە لە ماوەی تەمەنی لەیزەر دیسکدا ببێتە بژاردەیەکی بەناوبانگ لە نێو ئارەزوومەندانی ڤیدیۆ.http://ww.itimes.com/lifestyle/laserdisc/followers تەکنۆلۆژیاکانی پاش لەیزەر دیسک بنەمای پەپکی بینایی دواتر بوون، وەک پەپکی پەستێنراو و دی ڤی دی و بلو ڕای. ئامێری لەیزەر دیسک بەردەوام بوو لە دروستکردن تا مانگی تەممووزی ٢٠٠٩، پاش ئەوەی کە کۆمپانیای Pioneer وازی لە دروستکردنی ھێنا.

 سەرچاوەکان 

پۆل:ئەلکترۆنی بەکاربەر
پۆل:ڤیدیۆ
پۆل:داھێنانە ژاپۆنییەکان
پۆل:تەکنۆلۆژیای فیلم و ڤیدیۆ